**ΠΕΡΙΦΕΡΕΙΑ ΠΕΛΟΠΟΝΝΗΣΟΥ**

**ΠΕΡΙΦΕΡΕΙΑΚΗ ΕΝΟΤΗΤΑ ΑΡΓΟΛΙΔΑΣ**

ΑΝΑΚΟΙΝΩΣΗ

**Μεταφορά Μαθητών για το σχολικό έτος 2023-2024**

Από την Περιφερειακή Ενότητα Αργολίδας ανακοινώνεται ότι, η μεταφορά μαθητών θα υλοποιείται κανονικά από την πρώτη ημέρα έναρξης λειτουργίας των σχολικών μονάδων, τη Δευτέρα 11 Σεπτεμβρίου 2023.

Η αρμόδια υπηρεσία θα στείλει τις συμβάσεις με τους πίνακες μαθητικών δρομολογίων στα σχολεία μέσω των διευθύνσεων εκπαίδευσης, προκειμένου να ενημερώνονται γονείς και μαθητές για τον τρόπο μεταφοράς.

Μέχρι την οριστικοποίηση εγγραφών (προνήπια, Α΄ Δημοτικού, Α΄ Γυμνασίου) - μετεγγραφών μαθητών και των ωρολογίων προγραμμάτων μαθημάτων των σχολικών μονάδων Πρωτοβάθμιας και Δευτεροβάθμιας εκπαίδευσης, σας ενημερώνουμε για τα εξής:

1. Η μεταφορά μαθητών με σχολικά λεωφορεία και ΤΑΧΙ προς και από τις σχολικές μονάδες, στις οποίες δεν έχουν μέχρι σήμερα οριστικοποιηθεί εγγραφές και μετεγγραφές και πρόγραμμα μαθημάτων , θα διεξάγεται όπως και το προηγούμενο σχολικό έτος.
2. Ανάδοχοι μεταφορείς που έχουν λάβει ενημέρωση επειδή έχουν οριστικοποιηθεί οι εγγραφές και μετεγγραφές μαθητών και το πρόγραμμα μαθημάτων από τις σχολικές μονάδες, θα εκτελούν τα δρομολόγια σύμφωνα με την ενημέρωση που έχουν λάβει από την αρμόδια Υπηρεσία της Περιφέρειας.
3. Μεταφερόμενοι μαθητές που φοιτούν στην Πρωτοβάθμια Εκπαίδευση σε όλα τα μισθωμένα οχήματα- λεωφορεία από την Περιφέρεια υπάρχει σχολικός συνοδός για την επίβλεψη των μαθητών κατά την ώρα μεταφοράς προς και από τη σχολική μονάδα.
4. Μαθητές που μετακινούνται με λεωφορεία της τακτικής συγκοινωνίας του ΚΤΕΛ, μέχρι την παραλαβή του Ειδικού Μαθητικού Δελτίου (Ε.Μ.Δ), θα μεταφέρονται δωρεάν.
5. Μέχρι τις 30/9/2023, οπότε και θα οριστικοποιηθούν όλες οι μεταβολές, τα δρομολόγια θα αναπροσαρμόζονται σύμφωνα με τις ανάγκες των μεταφερόμενων μαθητών.

**Για την καλύτερη διενέργεια της μεταφοράς των μαθητών παρακαλούνται :**

* Οι ανάδοχοι ιδιοκτήτες μισθωμένων Ταξί και η ανάδοχος ΚΤΕΛ ΑΕ για τα σχολικά λεωφορεία οι οποίοι έχουν σύμβαση με την Περιφέρεια Πελοποννήσου/ΠΕ Αργολίδας θα επικοινωνούν στο τηλέφωνο 2752360388.
* Οι γονείς των μεταφερόμενων μαθητών να απευθύνονται μόνο στη σχολική μονάδα φοίτησης του παιδιού τους και η σχολική μονάδα ακολούθως θα ενημερώνει την αρμόδια υπηρεσία της Περιφερειακής Ενότητας.
* Πληροφορίες για τα δρομολόγια της τακτικής-δημόσιας συγκοινωνίας (ώρες κίνησης και διαδρομή) θα δίνονται αποκλειστικά από το γραφείο κίνησης της αναδόχου εταιρείας «ΚΤΕΛ Αργολίδας ΑΕ» στο τηλέφωνο 2752027423.

# **Καλή Σχολική Χρονιά!**

# **ΕΚ ΤΗΣ**

# **ΠΕΡΙΦΕΡΕΙΑΚΗΣ ΕΝΟΤΗΤΑΣ ΑΡΓΟΛΙΔΑΣ**